**ΦΥΛΕΤΙΚΕΣ ΔΙΑΚΡΙΣΕΙΣ –ΜΕΤΑΝΑΣΤΕΥΣΗ**

Διαβάζουμε την ιστορία και σκεφτόμαστε

Μια μέρα τα δάκτυλα άρχισαν να τσακώνονται μεταξύ τους για το ποιο ήταν το καλύτερο. Πρώτος μίλησε ο Δείκτης: «Νομίζω ότι είμαι το καλύτερο και το πιο σημαντικό δάκτυλο γιατί όταν κάποιος θέλει να μάθει προς τα πού να πάει εγώ μπορώ να του δείξω το δρόμο. Χωρίς εμένα όλοι θα ήταν χαμένοι!». «Για μισό λεπτό!», είπε ο Μέσος. «Εγώ είμαι το πιο μακρύ δάκτυλο από όλα. Και, αφού είμαι το μεγαλύτερο, είμαι και το καλύτερο». «Ορίστε;», είπε ο Παράμεσος. «Αυτό που ξέρω εγώ είναι ότι εγώ είμαι το πιο σημαντικό δάκτυλο, αφού φοράω χρυσό, ασήμι και διαμάντια. Μα δεν είμαι πολύ όμορφο;».

«Σσσσς… σειρά μου τώρα», είπε το Δακτυλάκι. «Μπορεί να είμαι το πιο μικρό απ’ όλα, αλλά ποιο άλλο δάκτυλο μπορεί να γλείφει τη σοκολάτα από τα τοιχώματα του μπολ, όταν ανακατεύουμε;».

Τίποτα δεν ακουγόταν. Μόνο ο Αντίχειρας δεν είχε πάρει ακόμα το λόγο. «Είμαι ο Αντίχειρας και, ναι, μπορεί να είμαι μόνος μου στο πλάι της παλάμης, αλλά χωρίς εμένα πώς θα κρατούσατε το μολύβι, πώς θα ξεκουμπώνατε το παλτό σας, πώς θα ξεφλουδίζατε μια μπανάνα και πώς θα βουρτσίζατε τα δόντια σας; Θα σας ήταν πολύ δύσκολο, όπως θα ήταν και για μένα, εάν δεν είχα όλους εσάς να με βοηθάτε. Χρειαζόμαστε ο ένας τον άλλον. Κανένα δάκτυλο δεν είναι καλύτερο από τα υπόλοιπα. Είμαστε όλοι εξίσου σημαντικοί. Ας δώσουμε λοιπόν τα χέρια και ας θυμόμαστε ότι χρειαζόμαστε ο ένας τον άλλον για να γινόμαστε καλύτεροι».

Ολοκληρώστε την ιστορία σφίγγοντας τα χέρια με ένα παιδί και ζητήστε του με τη σειρά του να σφίξει τα χέρια με το διπλανό του κ.ο.κ.

**Ερωτήσεις στο κείμενο**

* Γιατί κάποια δάκτυλα πίστευαν ότι είναι πιο σημαντικά από τα άλλα;
* Πώς κατάφερε ο αντίχειρας να τα κάνει να σταματήσουν να τσακώνονται;
* Έχουμε νιώσει ποτέ λιγότερο ή περισσότερο σημαντικοί από κάποιον άλλο στο σχολείο ή στο σπίτι;
* Πώς μπορούμε να βοηθήσουμε κάποιον στο σπίτι ή στο σχολείο που νιώθει «λίγος»;
* Μπορείτε να θυμηθείτε μια φορά που κάποιος σας βοήθησε στο σπίτι ή στο σχολείο;
* Πώς νιώθουμε όταν μας βοηθά κάποιος ή όταν μπορούμε να βοηθήσουμε εμείς κάποιον άλλο;
1. Ο JAFAR είναι ξεχωριστός άνθρωπος

<https://www.youtube.com/watch?v=dfccrwUlROU>

1. Φ όπως Φίλος, από το 2ο Δημοτικό Αγίου Στεφάνου

 <https://www.youtube.com/watch?v=vY422dD5EeQ>

1. Φτιάξτε μια αφίσα με μήνυμα αποδοχής της διαφορετικότητας, φυλετικής, κοινωνικής, των ΑΜΕΑ
2. Χρησιμοποιήστε ηλεκτρονικά λεξικά ([http://www.greek-language.gr/greekLang/modern\_greek/tools/lexica/triantafyllides/index.html)](http://www.greek-language.gr/greekLang/modern_greek/tools/lexica/triantafyllides/index.html%29)και δώστε τον ορισμό των παρακάτω λέξεων:

|  |  |
| --- | --- |
| ***Ξενοφοβία*** |  |
| ***Πρόσφυγας*** |  |
| ***Μετανάστης*** |  |